Sanggroepe, sangers kan wen in kunstefees-kompetisie | Netwerk24
Sanggroepe, sangers kan wen in kunstefees-kompetisie
Bring'it and Sing'it, 'n kompetisie waaraan amateur-sangers kan deelneem, word op 13 Julie om 20:00 op die Vrystaat Kunstefees in die Vrynge Farm (pluimbalsaal) op die Kovsiekampus gehou.
A cappella-groepe of individue kan hulle inskryf, mits almal 16 jaar of ouer is en die groep uit vyf tot 20 lede bestaan. Die eerste twee inskrywings kry die geleentheid om vir bemarkingdoeleindes voor die kompetisie op die Vrynge Rendezvous-verhoog op te tree.
Groepe word vanjaar op musi­kaliteit en die gebruik van Afrikaans, Engels en Sotho in hul program beoordeel. Elke sanger of groep het 20 minute op die verhoog. In hierdie tyd moet hulle onder meer 'n klingel ("jingle") sing wat die fees verteenwoordig.